《分得湖水挼蓝为戚里孙雪亭锦衣赋》
明代·程敏政

鹫岭东来百亩蓝，涧毛溪发共䰐鬖。镜光冷浸幽堂外，黛色浓拖隧道南。

远脉已培先业厚，涓流宁比圣恩覃。寻源记取山中路，蔽野犹存古石楠。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。